joelniklaus/EU_Wikipedias huggingface dataset:
Ο ύπνος της λογικής γεννάει τέρατα

Το έργο Ο ύπνος της λογικής γεννάει τέρατα (Ισπανικά: El sueño de la razón produce monstruos) είναι ένα χαρακτικό του Ισπανού ζωγράφου και χαράκτη Φρανσίσκο Γκόγια που χρονολογείται περίπου στα έτη 1797-1799. Είναι το τεσσαρακοστό τρίτο (43ο) από τα 80 έργα που αποτελούν τη σειρά χαρακτικών Los Caprichos (Τα Καπρίτσια) και αρχικά επρόκειτο να βρίσκεται στην πρώτη σελίδα.

Αποτελείται από ένα σκίτσο που αναπαριστά τον ίδιο τον καλλιτέχνη, να ακουμπάει το κεφάλι του σε ένα τραπέζι, καθώς κουκουβάγιες και νυχτερίδες τον περικυκλώνουν ενώ καλύπτει το κεφάλι με τα χέρια του. Οι κουκουβάγιες (που συμβολίζουν την ανοησία) και οι νυχτερίδες (που συμβολίζουν την αμάθεια) είναι έτοιμες να του επιτεθούν.

Αυτή η εικόνα  μπορεί να θεωρηθεί ως μία απεικόνιση των επιπτώσεων της καταπίεσης της λογικής και, επομένως, σαν υιοθέτηση από τον καλλιτέχνη διαφωτιστικών ιδεών. Ωστόσο, μπορεί επίσης να ερμηνευθεί ως συνεισφορά του Γκόγια στη δημιουργική διαδικασία και το Ρομαντικό πνεύμα-την απελευθέρωση της φαντασίας, των συναισθημάτων ακόμα και των εφιαλτών. Αναμφισβήτητα το πιο διάσημο έργο της σειράς, που έχει γίνει είδωλο, και ο τίτλος του συχνά αναφέρεται ως γνωμικό του Γκόγια.

Προσχέδια

Παραπομπές 

Χαρακτικά του Φρανθίσκο Γκόγια
Πανελλήνιο πρωτάθλημα καλαθοσφαίρισης ανδρών 1962-1963

Το Πανελλήνιο πρωτάθλημα καλαθοσφαίρισης ανδρών 1962–63 υπήρξε το τελευταίο που διοργανώθηκε με την μορφή τελικής φάσης των τοπικών πρωταθλημάτων, καθώς από την επόμενη χρονιά δημιουργήθηκε η Α' εθνική κατηγορία. Συμμετείχαν συνολικά επτά ομάδες, τέσσερις από το τοπικό πρωτάθλημα της Αθήνας (ΑΕΚ, Τρίτων, Παναθηναϊκός, Πανελλήνιος) και τρεις από το πρωτάθλημα της Θεσσαλονίκης (Άρης, Ηρακλής, Ανατόλια). Οι τέσσερις ομάδες της Αθήνας κατέκτησαν τις τέσσερις πρώτες θέσεις της κατάταξης και οι τρεις ομάδες της Θεσσαλονίκης τις τρεις τελευταίες.

Πρωταθλήτρια αναδείχτηκε για δεύτερη φορά στην ιστορία της η ΑΕΚ, χάνοντας μόνο μία φορά στο σύνολο των έξι αγώνων της από τον Παναθηναϊκό με σκορ 76–69. Ο τελευταίος, αν και δύο αγωνιστικές πριν τη λήξη ήταν πρώτος στη βαθμολογία έχοντας κερδίσει τα περισσότερα ντέρμπι, γνώρισε την ήττα στους δύο τελευταίους αγώνες του από τον Ηρακλή και τον Τρίτωνα, με αποτέλεσμα τον τίτλο να κατακτήσει η ΑΕΚ. Σαν πρωταθλήτρια, μετείχε την επόμενη χρονιά στο Κύπελλο Πρωταθλητριών Ευρώπης.
 
Τη σύνθεση της πρωταθλήτριας ΑΕΚ αποτελούσαν οι Αμερικάνος, Λαρεντζάκης, Βασιλειάδης, Νικητόπουλος, Μόσχος, Τσάβας, Μπαμπανικολός, Δερμανούτσος.

Βαθμολογία

Β= Βαθμοί, Α= Αγώνες, Ν= Νίκες, Η= Ήττες, ΠΥ= Πόντοι υπέρ, ΠΚ= Πόντοι κατά, ΔΠ= Διαφορά πόντων

Πίνακας αποτελεσμάτων

Πηγή
Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 204

Πανελλήνιο πρωτάθλημα καλαθοσφαίρισης ανδρών
Διοργανώσεις καλαθοσφαίρισης του 1962
Καλαθοσφαίριση το 1963
Πιερ Πωλ Πυζέ

Ο Πιερ Πωλ Πυζέ (Pierre Paul Puget, Μασσαλία, 16 Οκτωβρίου 1620 – 2 Δεκεμβρίου 1694) ήταν Γάλλος γλύπτης, ζωγράφος και αρχιτέκτονας, εκπρόσωπος του γαλλικού μπαρόκ κατά τον 17ο αιώνα. Σε ηλικία 17 ετών έφυγε για την Ιταλία, όπου υπήρξε μαθητής του Πιέτρο ντα Κορτόνα (1596 – 1669). Επιστρέφοντας στη Γαλλία, εγκαταστάθηκε στην Τουλόν, όπου λάξευσε για τον εξώστη του δημαρχείου της πόλης τους περίφημους « Άτλαντες » (1655), χρησιμοποιώντας ως μοντέλα αχθοφόρους του λιμανιού. 

Επί μια δεκαετία ήταν εγκαταστημένος στη Γένουα, διακοσμώντας ανάκτορα και εκκλησίες σε τεχνοτροπία μπαρόκ. Το μπαρόκ ύφος των έργων του τον έκανε σχεδόν ανεπιθύμητο στους καλλιτεχνικούς κύκλους του Παρισιού, όπου προτιμούνταν πιο πολύ τα κλασικίζοντα έργα. Το 1667, ο Πυζέ πρότεινε και φιλοτέχνησε για το βασιλιά Λουδοβίκο ΙΔ΄ δύο περίφημα μαρμάρινα συμπλέγματα, τον « Μίλωνα τον Κροτωνιάτη » και τον « Περσέα που απελευθερώνει την Ανδρομέδα », που τοποθετήθηκαν στο πάρκο των Βερσαλλιών και σήμερα βρίσκονται στο Μουσείο του Λούβρου στο Παρίσι. Ο Πυζέ φιλοτέχνησε επίσης τα δύο ανάγλυφα « Αλέξανδρος και Διογένης της Σινώπης » (1684, Μουσείο του Λούβρου) και τον « Άγιο Κάρολο Μπορομέο προσευχόμενο για να σταματήσει η πανώλη του Μιλάνου » (1694, Μουσείο Καλών Τεχνών της Μασσαλίας). 

Ως ζωγράφος, ο Πυζέ άφησε πίνακες ζωγραφικής : « Αυτοπροσωπογραφία » και « Ευαγγελισμός » (Αιξ-αν-Προβάνς), « Βάπτιση του Κλόβις » και « Βάπτιση του Κωνσταντίνου » (1652, Μασσαλία). Ο Πυζέ, ως αρχιτέκτονας, ανήγειρε στη Μασσαλία το παρεκκλήσιο του Νοσοκομείου της Ευσπλαχνίας (Charité).

Παραπομπές

Πηγές 
 Χέρμπερντ Ρηντ : «Λεξικό Εικαστικών Τεχνών», λήμμα «Πυζέ, Πιερ», σελ. 276, Εκδόσεις ΥΠΟΔΟΜΗ Ε.Π.Ε., Αθήνα, 1986.
 Εγκυκλοπαίδεια Πάπυρος-Λαρούς-Μπριτάνικα, λήμμα «Πυζέ, Πιερ», τόμος 51, σελ. 129 - 130, Εκδόσεις Πάπυρος, 1996.

Εξωτερικοί σύνδεσμοι
 

Γάλλοι γλύπτες
Γάλλοι ζωγράφοι
Γάλλοι αρχιτέκτονες
Ζωγράφοι του Μπαρόκ
Βασιλικό Κολέγιο Μουσικής

Το Βασιλικό Κολέγιο Μουσικής (, συντομογραφία: ) είναι μουσική σχολή και βρίσκεται στο Κένσιγκτον του Λονδίνου. Ιδρύθηκε με βασιλική παραχώρηση το 1882 και θεωρείται ένα από τα πλέον λαμπρά εκπαιδευτήρια μουσικής του Ηνωμένου Βασιλείου και καταξιωμένο διεθνώς.

Σε κοντινή απόσταση βρίσκονται το Αυτοκρατορικό Κολέγιο (Imperial College), η αίθουσα συναυλιών Royal Albert Hall, το Βασιλικό Κολλέγιο Καλών Τεχνών (Royal College of Art), καθώς και το Μουσείο Βικτωρίας και Αλβέρτου (Victoria and Albert Museum).

Η σχολή προσφέρει ένα πρόγραμμα σπουδών που εκτείνεται από την προπτυχιακή έως τη διδακτορική βαθμίδα, τόσο στο θεωρητικό όσο και στο πρακτικό αντικείμενο. Αρκετοί διάσημοι μουσικοί και συνθέτες έχουν μαθητεύσει εκεί, όπως οι συνθέτες Γκούσταβ Χολστ, Ραλφ Βων Ουίλιαμς και Μπέντζαμιν Μπρίτεν, οι διευθυντές ορχήστρας Sir Colin Davis και Sir Neville Marriner, ο τσεμπαλίστας Τρέβορ Πίνοκ, ο κιθαριστής Τζον Ουίλιαμς και ο φημισμένος συνθέτης Βαρώνος Άντριου Λόυντ Γουέμπερ.

Στο κολλέγιο υπάρχουν αρκετές συλλογές, που αριθμούν πάνω από 800 μουσικά όργανα (συμπεριλαμβανομένου του παλαιότερου σωζόμενου πληκτροφόρου), 10.000 έντυπα και φωτογραφίες, αρκετά χειρόγραφα συνθέσεων του Μότσαρτ, του Χάυντν και του Έντουαρντ Έλγκαρ, καθώς και πάνω από 300 πορτραίτα εξεχουσών μουσικών προσωπικοτήτων.

Στις τρεις διαθέσιμες αίθουσες συναυλιών δίδονται αρκετές συναυλίες κάθε χρόνο, που περιλαμβάνουν παραστάσεις όπερας, ρεσιτάλ, συναυλίες, μπαλέτο καθώς και θεατρικές παραστάσεις. Η πιο σημαντική αίθουσα ονομάζεται Amaryllis Fleming, η οποία σχεδιάστηκε το 1901 από τον Άγγλο αρχιτέκτονα Άρθουρ Μπλόμφιλντ (Arthur Blomfield), ενώ το Britten Theatre'' εγκαινιάστηκε το 1986 από τη Βασίλισσα Ελισάβετ Β΄.

Παραπομπές

Εξωτερικοί σύνδεσμοι
 http://www.rcm.ac.uk/

Ανώτατα εκπαιδευτικά ιδρύματα στο Λονδίνο
Ωδεία
Μπριάνα Μπανκς

Η Μπριάνα Μπανκς (Briana Banks, 21 Μαΐου 1978) είναι Γερμανίδα πορνογραφική ηθοποιός.

Βιογραφία 
Γεννήθηκε στο Μόναχο, Γερμανία, και μεγάλωσε στο Λονδίνο. Εργάστηκε ως ασφαλιστικός πράκτορας και ως μοντέλο. Αργότερα μετακόμισε στην Αμερική και εργάστηκε ως μοντέλο. Στα τέλη της δεκαετία του 1990 παρουσιάστηκε στον ερωτικό κινηματογράφο με το ψευδώνυμο Μιράζ. Πήρε μέρος σε 250 κινηματογραφικές ταινίες.

Ενδεικτική φιλμογραφία 
 1999: North Pole 12
 2000: Pussyman’s Decadent Divas 8 & 9
 2001: Where the Boys Aren't 14
 2002: Where the Boys Aren't 15
 2003: Where the Boys Aren't 16
 2004: Where the Boys Aren't 17
 2005: No No Brianna
 2006: Time for Briana
 2007: Where the Boys Aren't 18
 2008: Where the Boys Aren't 19
 2009: Lustrous
 2010: Briana Extreme

Βραβεύσεις 
 2001: Hot d’Or Κάννες: Καλύτερη Αμερικανίδα νέα ηθοποιός

Πηγές 
 Timothy Greenfield-Sanders: XXX - 30 Porno-Stars im Porträt. München 2006, ISBN 978-3-453-67515-5, S. 138–139

Παραπομπές

Penthouse Pets
Γερμανοί μοντέλα
Αμερικανίδες ηθοποιοί πορνογραφικών ταινιών
Μπλακ Αντζέλικα

Η Μπλακ Αντζέλικα είναι βραβευμένη ηθοποιός σε ερωτικές ταινίες. Γεννήθηκε στην Ρουμανία στις 25 Οκτωβρίου 1987 και πρωτοεμφανίστηκε το 2007. Έχει πάρει μέρος σε 72 ταινίες και βραβεύτηκε δύο φορές.

Βραβεύσεις 
 2009: Hot d'Or - Best European Starlet
 2010: Erotixxx Award - Best European Actress

Ενδεικτική φιλμογραφία 
 2007: Slutty and Sluttier 4
 2007: Lesbian Secrets - No Boys Allowed
 2007: Ass Traffic 3
 2008: No Boyz No Toyz 2
 2009: Fresh on Cock: Abbie Cat vs. Angelica Heart
 2009: Lesbian Encounters
 2010: Naughty Spanish Maids
 2010: Sex & Erotik Kino - French Kiss 
 2010: All Internal 12 & 14

Εξωτερικοί σύνδεσμοι 
 Παρουσίαση της Μπλακ στο iafd

Γυναίκες ηθοποιοί πορνογραφικών ταινίων
Στέισι Βάλενταϊν

Η Στέισι Βάλενταϊν (πραγματικό όνομα Στέισι Μπέικερ) είναι Αμερικανίδα πρώην ηθοποιός του ερωτικού κινηματογράφου.

Βιογραφία 
Γεννήθηκε στις 8 Αυγούστου 1970 στην Τάλσα, Οκλαχόμα. Παντρεύτηκε και ασχολείτο με τα οικοκυρικά, μέχρι που  ο σύζυγός της το 1995 την πρότεινε ως φωτομοντέλο, στέλνοντας φωτογραφίες της σε διάφορα ερωτικά περιοδικά. Οι προσπάθειές του αυτές οδήγησαν σε ένα γύρισμα ταινίας πορνό στο Μεξικό τον Φεβρουάριο του 1996 την ημέρα του Αγίου Βαλεντίνου, διεθνή επέτειο των ερωτευμένων ζευγαριών. Λόγω της ημέρας αυτής, πήρε το καλλιτεχνικό της όνομα «Βάλενταϊν». 
Από εκείνη την ημέρα εγκατέλειψε τον σύζυγό της και πήγε στο Λος Άντζελες. Δούλεψε ως μανεκέν σε πολλά καθιερωμένα περιοδικά (Cheri, High Society, Hustler) και ηθοποιός, και βραβεύτηκε πολλές φορές. Αποσύρθηκε το 2000 και ζει από τότε στο Σαν Ντιέγκο και στην Φλόριντα, όπου εργάζεται ως διευθυντής προσλήψεων του Penthouse.

Βραβεύσεις 
 1997: XRCO Award „Starlet of the Year“
 1998: Hot d’or „Best American Starlet“
 1999: XRCO Award „Performer of the Year“
 1999: Barcelona International „Best Actress“
 2009: XRCO Hall of Fame

Ενδεικτική φιλμογραφία 
 1996: From The Heart
 1996: Satyr
 1997: Red Vibe Diaries 1: Object Of Desire
 1998: Red Vibe Diaries 2: Dark Desires
 1998: Sex Commandos
 1999: Devil In Miss Jones 6
 1999: Magnum Love
 1999: Victoria Falls
 2000: Chasing Stacy
 2000: Girl Next Door
 2000: My Plaything: Stacy Valentine

Εξωτερικοί σύνδεσμοι 
 κριτική ντοκιμαντέρ

Αμερικανίδες ηθοποιοί πορνογραφικών ταινιών
Εθνική Τουρκίας (καλαθοσφαίριση γυναικών)

Η εθνική ομάδα καλαθοσφαίρισης γυναικών της Τουρκίας (τουρκικά: Türkiye kadın millî basketbol takımı) είναι το συγκρότημα αθλητριών που αντιπροσωπεύουν τη χώρα της Τουρκίας σε διεθνείς διοργανώσεις γυναικείας καλαθοσφαίρισης. Βρίσκεται υπό τη δικαιοδοσία της Τουρκικής Ομοσπονδίας Καλαθοσφαίρισης (Türkiye Basketbol Federasyonu, TBF).

Συμμετοχή σε διεθνείς διοργανώσεις 
Η Τουρκική Ομοσπονδία Καλαθοσφαίρισης ιδρύθηκε το 1959. Παλαιότερα ανώτατος φορέας αναφορικά με το άθλημα στη χώρα ήταν η Ομοσπονδία Αθλημάτων Χειρός, η οποία είχε γίνει μέλος της FIBA το 1936.

Η Τουρκία αποτελεί την πρώτη χώρα που διοργάνωσε και τα δύο επιφανέστερα Πρωταθλήματα, Παγκόσμιο και Ηπειρωτικό, τόσο για τους ενήλικες άνδρες όσο και για τις ενήλικες γυναίκες σε μια περίοδο 13 ετών.

Το αντιπροσωπευτικό συγκρότημα της Τουρκίας κατέκτησε το πρώτο του διεθνές μετάλλιο το 1987, οπότε και έλαβε μέρος στους Μεσογειακούς Αγώνες που διοργανώθηκαν στην Αίγυπτο. Μέσα στη δεκαετία του 2010 μετρά δύο συμμετοχές σε Θερινούς Ολυμπιακούς Αγώνες (2012, 2016) και δύο Παγκόσμια Πρωταθλήματα FIBA (2014, 2018), χωρίς ωστόσο να έχει κατακτήσει κάποιο μετάλλιο. Η πρώτη συμμετοχή της ομάδας σε Ευρωπαϊκό Πρωτάθλημα FIBA ανάγεται στο 2005 και έκτοτε συμμετέχει αδιαλείπτως. Στο Ευρωπαϊκό Πρωτάθλημα του 2011 στην Πολωνία κατέλαβε τη δεύτερη θέση του βάθρου, χάνοντας στο Μεγάλο Τελικό από τη Ρωσία. Το 2013 προσέθεσε στη συλλογή της ένα ακόμη μετάλλιο, και συγκεκριμένα το χάλκινο στο Ευρωπαϊκό Πρωτάθλημα του 2013.

Κατατάξεις σε διεθνείς διοργανώσεις 

 Πορεία σε Ολυμπιακούς Αγώνες
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ολυμπιακούς Αγώνες: 

 Πορεία σε Παγκόσμια Πρωταθλήματα FIBA
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Παγκόσμια Πρωταθλήματα FIBA:

 Πορεία σε Ευρωπαϊκά Πρωταθλήματα FIBA (EuroBasket)
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα FIBA (EuroBasket):

 Πορεία σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA 
Ακολουθούν οι τελικές θέσεις κατάταξης της Εθνικής Ομάδας της Τουρκίας σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:

 Πορεία στην Τελική Φάση Ευρωπαϊκού Κυπέλλου FIBA 3x3
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Τελικές Φάσεις Ευρωπαϊκού Κυπέλλου FIBA 3x3: 

 Πορεία σε Μεσογειακούς Αγώνες
Ακολουθούν οι τελικές θέσεις κατάταξης της Εθνικής Ομάδας της Τουρκίας σε Μεσογειακούς Αγώνες:

Δείτε επίσης 

 Εθνική Τουρκίας U20 (καλαθοσφαίριση γυναικών)
 Εθνική Τουρκίας U18 (καλαθοσφαίριση γυναικών)
 Εθνική Τουρκίας U17 (καλαθοσφαίριση γυναικών)
 Εθνική Τουρκίας U16 (καλαθοσφαίριση γυναικών)
 Εθνική Τουρκίας (καλαθοσφαίριση ανδρών)

Παραπομπές

Εξωτερικοί σύνδεσμοι 

 Turkey, ιστορικό ανά έτος στον επίσημο ιστότοπο των αρχείων της FIBA. 
 Türkiye Basketbol Federasyonu, επίσημος ιστότοπος. 
 

 

Γυναικων
Τουρκια
European Basketball Tour – Cyprus 2011

Το European Basketball Tour – Cyprus 2011 ήταν φιλική διοργάνωση που διεξήχθη στην Κύπρο από τις 5 έως τις 7 Αυγούστου 2011. Νικήτρια της διοργάνωσης ήταν η Ελλάδα, με 3 νίκες σε 3 αγώνες. Το επόμενο European Basketball Tour θα διεξαχθεί στο Ισραήλ, από τις 22 μέχρι τις 24 Αυγούστου 2011.

Στην διοργάνωση, η οποία αποτελεί προετοιμασία εν όψει του Ευρωμπάσκετ 2011, το οποίο θα διεξαχθεί στη Λιθουανία, συμμετείχαν οι εθνικές ομάδες της Ρωσίας, της Ελλάδας, της Πολωνίας, της Βουλγαρίας, της Ιταλίας και του Ισραήλ.

Αγώνες

Οι αγώνες διεξήχθησαν στο Στάδιο Παπαδόπουλος (Ελευθερία) της Λευκωσίας.

5 Αυγούστου

6 Αυγούστου

7 Αυγούστου

Παραπομπές

Εξωτερικοί σύνδεσμοι

- Επίσημη ιστοσελίδα

Καλαθοσφαίριση στην Κύπρο
Κεφαλόβρυσο Ιωαννίνων

Το Κεφαλόβρυσο, (πρώην Μετζιτιέ ή Μετζητιές) είναι ένα από τα χωριά του Δήμου Πωγωνίου του Νομού Ιωαννίνων που συστάθηκε με το πρόγραμμα Καλλικράτης. Βρίσκεται στους πρόποδες του βουνού Βαλαώρα. Σύμφωνα με την απογραφή του 2011 έχει 838 κατοίκους.

Γενικά και ιστορικά στοιχεία 
Σύμφωνα με μαρτυρίες, το χωριό ιδρύθηκε από τον τσέλιγκα Φώτη Νάστα (Κούρος) και στη συνέχεια ήρθαν και άλλες φάρες (σόγια) κατά το 1840. Όλα τα σόγια διέθεταν πριν τον Β´ Παγκόσμιο Πόλεμο κατοικίες και στη Βόρεια Ήπειρο την οποία οι περισσότεροι από τους κατοίκους θεωρούν πατρίδα τους. Το σύνολο των ανθρώπων που έλκουν την καταγωγή από το Κεφαλόβρυσο ανέρχεται σε πλέον των 3.500 και διαμένουν και σε διαφορά άλλα χωριά του Δήμου Πωγωνίου. Η δε τοπική γλώσσα είναι η Βλάχικη.  

Οι κάτοικοι του Κεφαλόβρυσου, δεν αυτοπροσδιορίζονται όπως οι άλλοι Βλάχοι ως Αρμάνοι, αλλά ως Ρεμένοι. Οι κάτοικοι του χωριού χωρίζονται σε φάρες που έμεναν κατά κανόνα (και μένουν ακόμη και σήμερα) συμπαγείς σε συγκεκριμένες περιοχές-μαχαλάδες του χωριού. 

Κύρια ασχολία των κατοίκων είναι η κτηνοτροφία και τυροκομία, ενώ αρκετοί είναι και εκείνοι που  απασχολούνται στο (μοναδικό) εργοστάσιο, τη Μεταλλουργική Βιομηχανία Ηπείρου - Χυτήρια και Ελασματουργία (θυγατρική της Ελληνικής Βιομηχανίας Όπλων), όπου κόβονται τα ελληνικά νομίσματα του ευρώ, καθώς επίσης κατασκευάζει κάλυκες και ταινίες χαλκού. Πριν τον δεύτερο παγκόσμιο πόλεμο το Κεφαλόβρυσο ήταν από τα πλουσιότερα χωριά του Πωγωνίου. Υπολογίζεται  ότι οι Κεφαλοβρυσίτες διατηρούσαν περί τα  50.000 πρόβατα.  Λόγω της ενασχόλησης με την κτηνοτροφία, υπήρχαν και ανάλογες συνήθειες  όπως η "ωμοπλατοσκοπία" που γινόταν από τους ηλικιωμένους συνήθως το Πάσχα  καθώς και στους γάμους όπου συνηθίζονταν να ψήνονται αρνιά. Ευρέως διαδεδομένο ήταν το παιχνίδι των παιδιών με τους "αστράγαλους" των ζώων που τους χάριζαν ως παιχνίδι οι σφαγείς των αρνιών και των προβάτων σε γάμους και γιορτές.        

Μετά τον Β´ Παγκόσμιο Πόλεμο η ενασχόληση με την κτηνοτροφία, έπαψε να είναι αποδοτική και οι περισσότεροι κάτοικοι αναγκάστηκαν κατά την διάρκεια της δεκαετίας του 1950 να μεταναστεύσουν στην Αθήνα και τη Γερμανία.    

Το Κεφαλόβρυσο είναι ένα από τα χωριά του Νομού Ιωαννίνων, τα οποία πυρπόλησαν οι Γερμανοί κατά την Κατοχή. Το 1952, ο Κώστας Κλουβάτος πραγματοποιεί την πρώτη χωροπλαστική στο Κεφαλόβρυσο (Μνημείο θυμάτων Κατοχής).

Παραπομπές

Χωριά του νομού Ιωαννίνων
Δήμος Πωγωνίου
Τζίνα Φάιν

Η Τζίνα Φάιν (πραγματικό όνομα Τζένιφερ Πέισον) είναι Αμερικάνα ηθοποιός του ερωτικού κινηματογράφου και γυμνή χορεύτρια. Γεννημένη στις 29 Σεπτεμβρίου 1964 στην Νέα Υόρκη (πόλη), έκανε καριέρα στις δεκαετίας του 1980-90 με τα καλλιτεχνικά ονόματα Βιρτζίνια Πειμόρ και Έιντζελ Ρας. Διέκοψε την καλλιτεχνική της καριέρα τρεις φορές, και αποσύρθηκε το 2002, ενώ συμμετείχε συνολικά σε 400 κινηματογραφικά έργα. Έχει ένα γιο και ζει στην Καλιφόρνια, όπου εμφανίζεται ως γυμνή χορεύτρια.

Βραβεύσεις 
 1992: AVN Award „Καλύτερη ηθοποιός“ (Hothouse Rose)
 1992: XRCO Award „Καλύτερη ηθοποιός“ (Brandy and Alexander)
 1995: AVN Award „Καλύτερη ηθοποιός“ (Skin Hunger)
 1996: AVN Award „Καλύτερη ηθοποιός“ (My Surrender)
 1997: XRCO Award „Favorite Female Award“
 1998: XRCO Award „Καλύτερη ηθοποιός“ (Cafe Flesh 2)

Εξωτερικοί σύνδεσμοι 
 Παρουσίαση στο iafd

Παραπομπές

Αμερικανίδες ηθοποιοί πορνογραφικών ταινιών
ΛΟΑΤ πρόσωπα από τις ΗΠΑ
Αμερικανοί χορευτές
Σαβάννα

Η Σαβάννα (πραγματικό όνομα Σάννον Μισέλ Γουίλζεϊ) υπήρξε Αμερικανίδα ηθοποιός ερωτικών ταινιών. Πήρε μέρος σε περισσότερες από 100 ταινίες πορνό μεταξύ 1990 και 1994 και ήταν μια από τις πιο έξοχες αρτίστριες του ερωτικού κινηματογράφου της εποχής της.

Βιογραφικά στοιχεία
Γεννήθηκε στις 9 Οκτωβρίου 1970. Διάλεξε το καλλιτεχνικό της ψευδώνυμο από τη μικρή ηρωίδα που κάνει σκανδαλιές στην αμερικάνικη κωμωδία του 1982, «Savannah Smiles». Αφού υπέγραψε αποκλειστικό συμβόλαιο με την Vivid Entertainment το 1991, έγινε γρήγορα γνωστή, με αποτέλεσμα, λόγω της ευμάρειας, να πέσει στα ναρκωτικά, ενώ η σπάταλη ζωή της τής επέφερε μεγάλη οικονομική δυσχέρεια. Ο δε οξύθυμος χαρακτήρας της έγινε αφορμή για την εταιρία να της διακόψει τη συνεργασία το 1992. Ακολούθησε ο λεσβιακός δεσμός της με τη μεγαλύτερη της Τζίνα Φάιν, την οποία ερωτεύτηκε βαθιά. Είχε επίσης σχέσεις και με άλλους καλλιτέχνες, τον μουσικό Γκρεγκ Άλλμαν, τον χιουμορίστα Πώλυ Σωρ, τον κιθαρίστα Σλας, και τον Βινς Νάιλ των Mötley Crüe. Η καριέρα της τελείωσε πολύ σύντομα και με τραγικό τρόπο όταν η Σαβάννα αυτοκτόνησε στις 11 Ιουλίου του 1994, μετά από αυτοκινητιστικό δυστύχημα. Η οικογένειά της επέσυρε δημόσια βαριές κατηγορίες εναντίον της βιομηχανίας πορνό. Το πόρισμα της αστυνομίας ήταν ότι η αυτοκτονία της Σαβάννα ήταν αποτέλεσμα μελαγχολίας εξαιτίας των ναρκωτικών, των οικονομικών δυσκολιών που αντιμετώπιζε και των αποτυχημένων ερωτικών της δεσμών. Το αυτοκινητιστικό δυστύχημα, κατά το οποίο τραυματίστηκε σοβαρά στο πρόσωπο, ίσως να ήταν το τελικό έναυσμα για την αυτοκτονία, επειδή φοβήθηκε το πρώιμο τέλος της καριέρας της.

Παραπομπές

Εξωτερικοί σύνδεσμοι
 παρουσίαση της Σαβάννας στο findagrave
 παρουσίαση στο iafd
 παρουσίαση στο adultfilmdatabase
Αμερικανίδες ηθοποιοί πορνογραφικών ταινιών
Αμερικανοί μοντέλα
ΛΟΑΤ πρόσωπα από τις ΗΠΑ
Πανελλήνιο πρωτάθλημα Ελευθέρας πάλης ανδρών

Το Πανελλήνιο πρωτάθλημα Ελευθέρας πάλης ανδρών ξεκίνησε το 1958. Πολυνίκης της διοργάνωσης είναι ο Άτλας Καλλιθέας με 26 πρωταθλήματα, τα οποία μάλιστα κατέκτησε συνεχόμενα από το 1974 έως το 1999.

Κατηγορίες βάρους 
Οι παλαιστές αγωνίζονται στις παρακάτω κατηγορίες βάρους:

Πανελλήνιοι αγώνες

Διασυλλογικό πρωτάθλημα 
Το 1983 δεν διεξήχθησαν πανελλήνιοι αγώνες. Ο πρωταθλητής σύλλογος αναδείχθηκε μέσω μίας νέας διοργάνωσης, το διασυλλογικό πρωτάθλημα Α' Εθνικής. Σε αυτό, οι σύλλογοι αγωνίζονταν σε ομαδικές αναμετρήσεις (ένας σύλλογος εναντίον ενός) με πλήρεις ομάδες 10 παλαιστών (ένας για κάθε κατηγορία βάρους). Ο σύλλογος με τις περισσότερες νίκες παλαιστών του στις δέκα κατηγορίες, αναδεικνυόταν νικητής της αναμέτρησης, ενώ υπήρχε και το ενδεχόμενο ισοπαλίας. 

Στην τελική φάση Α' Εθνικής του 1983 (στην πρωτη φάση οι σύλλογοι αγωνίστηκαν σε πρωταθλήματα Βορρά και Νότου, απ' όπου οι δύο πρώτοι προκρίθηκαν στην τελική φάση) που διεξήχθη στις 17 και 18 Δεκεμβρίου στη Θεσσαλονίκη, ο Άτλας Καλλιθέας επικράτησε του Ηρακλή Θεσσαλονίκης με 7-3 νίκες, του Άρη Νίκαιας με 8-2 νίκες και του ΒΑΟ Θεσσαλονίκης με 9-1, ο Ηρακλης επικράτησε με 7-3 του Άρη και 8-1 του ΒΑΟ, και ο Άρης νίκησε τον ΒΑΟ με 8-2. Έτσι ο Άτλας αναδείχθηκε πρωταθλητής με 9 βαθμούς (3 βαθμοί για νίκη, 2 για ισοπαλία και 1 για ήττα), κι ακολούθησαν Ηρακλής με 7, Άρης Νίκαιας με 5 και ΒΑΟ με 3. 

Το δεύτερο διασυλλογικό πρωτάθλημα είχε προγραμματιστεί για το 1984 με τη συμμετοχή 12 συλλόγων στην Α' Εθνική, όμως η τελική φάση ματαιώθηκε κι έκτοτε δεν διεξήχθη ξανά. Διεξήχθη και πρωτάθλημα Β' Εθνικής. Στην τελική φάση του 1983 μετείχαν οι Ολυμπιακός, Πανελλήνιος, Ορφέας Σερρών και Πήγασος Λάρισας.

Σύνολο κατακτήσεων συλλόγων

Παραπομπές

Πηγές 
Ψηφιακό αρχείο Αθλητικής Ηχούς
Οι πρωταθλητές στον επίσημο ιστότοπο της ΕΟΦΠ.

Ελευθέρα
Πανελλήνιο Πρωτάθλημα Ελευθέρας Πάλης
Κορνήλιος Νέπως

Ο Κορνήλιος Νέπως (λατ. Cornelius Nepos, περ. 100- περ. 24 π.Χ.) ήταν Ρωμαίος βιογράφος και ιστορικός. Κατάγονταν από την εντεύθεν των Άλπεων Γαλατία (κοιλάδα του Πάδου). Αργότερα εγκαταστάθηκε στη Ρώμη αποφεύγοντας την ενεργό συμμετοχή στο δημόσιο βίο και συχνάζοντας σε κύκλους λογίων. Ανέπτυξε φιλία με πρόσωπα εξέχοντα στην πολιτική της εποχής του, όπως με τον Κικέρωνα και ήταν φίλος του Πομπωνίου του Αττικού και του ποιητή Βαλέριου Κάτουλλου, ο οποίος του αφιέρωσε τα ποιήματά του.  Πέθανε μετά το το έτος 27 π.Χ. καθόσον μας δίδει το τέλος του Πομπώνιου. Ο Νέπως, που δεν επεδίωκε την ιστορική ακρίβεια, έγραψε σε λιτό, ευχάριστο και κάποτε χαλαρό ύφος, με αποτέλεσμα να γίνει σύντομα σχολικός συγγραφέας.

Εργογραφία
 Χρονικά (Chronicon libri ή Chronica που περιλαμβάνουν τα σπουδαιότερα γεγονότα της ιταλικής ιστορίας. Αμφίβολο είναι ότι τα χρονικά του Νέπωτος ήταν μετάφραση των χρονικών του Απολλοδώρου
 Υποδείγματα (Exempla) που αποτελούνταν από πέντε τουλάχιστον βιβλία. Ήταν συλλογή ανεκδότων ηθικού περιεχομένου  και συγκρίνονταν κυρίως τα αρχαία ρωμαϊκά ήθη προς εκείνα της εποχής του. Το βιβλίο γράφτηκε το 42 π.Χ. και προσέδωσε στον συγγραφέα του φήμη και αξία.
 Βιογραφία Μάρκου Πορκίου Κάτωνος του Τιμητού. Το βιβλίο γράφτηκε με τη σύσταση του Αττικού και αποτέλεσε πρότυπο για την ανάπτυξη του είδους των επικηδείων (laudationes funebres).
 Βιογραφία Μάρκου Τυλλίου Κικέρωνος
 Επιστολές μεταξύ του Κικέρωνος και του Νέπωτος.
 Σύγγραμμα Γεωγραφικόν
 Περί επιφανών ανδρών (de viris illustribus), που αποτελείται από δεκαέξι τουλάχιστον βιβλία. Οι επιφανείς άνδρες είναι Ρωμαίοι και ξένοι, βασιλείς, στρατηγοί, ρήτορες, ποιητές, φιλόσοφοι, ιστορικοί, γραμματικοί. Σήμερα σώζονται μόνο λίγα αποσπάσματα. Από τις βιογραφίες του τα πρωτεία κατέχουν οι βιογραφίες του Θεμιστοκλή, Αλκιβιάδη, Επαμεινώνδα, Αννίβα και Αττικού.

Παραπομπές

Πηγές
 ΄Εκδοση των βίων  από τον Dionysie Lambinus 1569
 K.Nipperdey-K.Wite. Berlin 1913
 Cobet 1881
 Σ. Σακελλαρόπουλος, Κορνήλιος Νέπως, τύποις Κορομηλά 1882
 Π. Ιασεμίδης, Σχόλια εις τον Κορνήλιον Νέπωτα (1869)
 Σ. Βλαντής και Γρηγόριος Βερναρδάκης επεχείρησαν να μεταφράσουν το έργο του.
 Κορνήλιου Νέπωτα Βίοι (μτφ. Ε.Π. Γιαννακόπουλος), εκδ. Παπαδήμας, 2005

Εξωτερικοί σύνδεσμοι
Λατινικά κείμενα του Κορνηλίου Νέπωτα at the Latin Library

 

Ρωμαίοι συγγραφείς
Φαϊσαλάμπαντ

Το Φαϊσαλάμπαντ (Παντζάμπι,Ούρντου:فیصل آباد; Αγγλικά: Faisalabad είναι η τρίτη μεγαλύτερη πόλη του Πακιστάν μετά από το Καράτσι και την Λαχώρη, με πληθυσμό πάνω από 5 εκατομμύρια στην ευρύτερη αστική περιοχή. Πριν από την ίδρυση της πόλης το 1880, η περιοχή ήταν πολύ αραιοκατοικημένη. Ο πληθυσμός αυξήθηκε από 9.171 το 1901 σε 979.000 το 1951 και σε 1.977.246 σε 1998. Πρόκειται για ένα σημαντικό βιομηχανικό κέντρο δυτικά της Λαχώρης. Είναι επίσης η έδρα του φημισμένου Πανεπιστημίου της Γεωργίας, που ιδρύθηκε το 1909.

Εξωτερικοί σύνδεσμοι

Πόλεις του Πακιστάν
Χαρμπίν

Η Χαρμπίν (Harbin) (Κινέζικα:  哈爾濱 / 哈尔滨, Πινγίν: Hā'ěrbīn) είναι πόλη στη βορειοανατολική Κίνα και πρωτεύουσα της επαρχίας Χεϊλογκγιάγκ. Έχει 4 εκατομμύρια κατοίκους και πάνω από 9 εκατομμύρια στην μητροπολιτική περιοχή. Ιδρύθηκε το 1898 από Ρώσους ως σταθμός του υπερσιβηρικού  σιδηροδρόμου και μέχρι σήμερα το εμπόριο της πόλης με την Ρωσία έχει καθοριστικό ρόλο στην οικονομία της.

Παραπομπές

Πόλεις της Κίνας
Αλέκτρα Μπλου

Η Αλέκτρα Μπλου (Alektra Blue, 9 Ιουνίου 1983) είναι Αμερικανίδα πορνογραφική ηθοποιός.

Βιογραφία 
Γεννήθηκε στις 9 Ιουνίου 1983 στο Σκότσντέιλ της Αριζόνας. Μεγάλωσε στο Ντάλλας του Τέξας. Ξεκίνησε την καριέρα της το 2004. Η φίλη της, Τάριν Τόμας, σύζυγος του ηθοποιού Πατ Μάιν, πρώην συζύγου της ηθοποιού Σέλμπι Μάιν την παρότρυνε να δουλέψει στον ερωτικό τομέα. Κυκλοφόρησε στο εξώφυλλο του περιοδικού Πέντχαουζ τον Απρίλιο του 2008 και υπέγραψε αποκλειστική σύμβαση με την Wicked Pictures. Έχει στο ενεργητικό της περίπου 120 ρόλους σε ταινίες πορνό, ενώ κυκλοφόρησε το 2007 ως διαδραστικό ερωτικό DVD. Εκτός αυτού τίθεται υπέρ της υπεράσπισης των ζώων με την φιλοζωική εταιρεία «Glamour Against the Murder of Animals (G.A.M.A)».

Ενδεικτική εργογραφία 
 Suck It Dry 1 (2005)
 Total Interactive Control of Alektra (2007)
Babysitters (2007)
Roller Dollz (2008)
Fallen (2008)
2040 (2009)
Speed (2010)

Βραβεύσεις 
 2006: F.A.M.E. Award „Favorite Rookie Starlet of the Year“ (ισοβαθμία με την Μπράντυ Ταλόρ)
 2008: AVN Award Best All-Girl Sex Scene-Video (παρτενέρ Σοφία Σάντι, Σάμι Ρόουντς, Άντζι Σαβάτζ & Λέξξι Τάιλερ, στο Babysitters της Digital Playground)
 2011: AVN Award - Best Body (Fan Award)

Παραπομπές

Εξωτερικοί σύνδεσμοι 

 MySpace Website Alektra Blue
 Wicked Pictures Signs Alektra Blue, Mikayla Mendez, Artikel auf AVN.com

Penthouse Pets
Αμερικανίδες ηθοποιοί πορνογραφικών ταινιών
Αμερικανοί μοντέλα
Αρτεμέα Μυσίας

Η Αρτεμέα (αλλιώς και Άρτεμις Θερμαία), ήταν αρχαία πόλη της Μυσίας, στην κάτω κοιλάδα του Αισήπου ποταμού. 

Βρισκόταν στα νοτιοδυτικά της Αφνίτιδος λίμνης και απείχε 38 χιλιόμετρα από την Πάνορμο. Το παλαιό της όνομα ήταν φαίνεται Αίσηπος. Η πόλη είχε αφιερωθεί στην θεά Αρτέμιδα, ενώ εκεί υπήρχαν θερμές ιαματικές πηγές. Μέχρι και την περίοδο πριν από τη Μικρασιατική Καταστροφή τα επισκέπτονταν ακόμη και κάτοικοι της Κωνσταντινούπολης, ιδιαίτερα το καλοκαίρι. Υπήρχαν εκεί τρία κτήρια: το ένα από αυτά, το αρχαιότερο (πιθανόν της ρωμαϊκής εποχής), απείχε από τα άλλα δύο περίπου 500 μ. Ήταν χτισμένο περί το 1,5 μ. μέσα στη γη: έπρεπε κανείς να κατέβει σκαλιά για να εισέλθει στο εσωτερικό του. Τα άλλα δύο κτήρια ήταν νεότερα (μάλλον της οθωμανικής περιόδου). Το νερό που ανέβλυζε από τις πηγές ήταν θερμό (μέχρι του σημείου βρασμού) και είχε ιαματικές ιδιότητες. Στα βυζαντινά χρόνια η Αρτεμέα υπαγόταν στην Κύζικο με έδρα την Αρτάκη. Μέχρι και την μικρασιατική καταστροφή, η πόλη είχε πληθυσμό 4.500 κατοίκων από την Ήπειρο, Μακεδονία, Πόντο, Βουλγαρία, Ρωσία και Αρμενία. Πρόκειται για την σημερινή Γκιονέν (Gönen) της Τουρκίας. 

Οι ερμηνείες που δίνονται για την προέλευση της σημερινής ονομασίας είναι οι εξής: 
 Ka-Wana: Λέξη που σημαίνει "γη των προβάτων" στη λουβική διάλεκτο 
 Γερμενόν: Λέξη που σημαίνει "θερμή πηγή" 
 Giunan: Λέξη που σημαίνει «Έλληνες» (Ίων, στα αρχαία ελληνικά) 
 Μπορεί να δηλώνει στα τουρκικά τη μικρή λίμνη που ξεραίνεται το καλοκαίρι, ή το ήρεμο νερό 
 Τέλος, από τη νομαδική φυλή των Γιορούκων που φέρει το όνομα "Gönen", "Gönan" ή "Gönenlü", με προέλευση από τα Άδανα της Κιλικίας.

Πηγές
 Άρτεμις Θερμαία. 

Αρχαίες πόλεις της Μυσίας
Τσάρλι Λέιν

Η Τσάρλι Λέιν είναι Αμερικανίδα μανεκέν και ηθοποιός έργων ερωτικού περιεχομένου ακατάλληλου για ανηλίκους.

Βιογραφικά στοιχεία
Γεννήθηκε στις 31 Ιανουαρίου 1984 στο Μαριόν του Βισκόνσιν. Ξεκίνησε την καριέρα της στα 18 της χρόνια το 2002. Από τότε έχει στο ενεργητικό της 216 ταινίες σκληρού πορνό, αποκλειστικά λεσβιακού περιεχομένου.

Ενδεικτική φιλμογραφία 
 Women Seeking Women 11, 36, 41 & 45
 Pussyman's Decadent Divas 21, 23, 24, 26 & 28
 Pussy Party 4, 11 & 18
 Jack's Playground 11 & 19
 Girlvana 2
 Jenna's American Sex Star (TV)
 Bikini Royale (TV)
 Voodoo Dollz (TV)
 Busty Coeds vs. Lusty Cheerleaders (TV)
 Charlie's Knock Out Adventures 2-5

Βραβεύσεις 
 2006: Penthouse Pet Februar
 2006: AVN Award Nominierung - Best Solo Sex Scene for Bluedreams
 2007: AVN Award Nominierung - Best All-Girl Sex Scene - Film στο Valentina
 2007: AVN Award Nominierung - Best All-Girl Sex Scene - Film στο Valentina
 2009: AVN Award Nominierung - Best All-Girl 3-Way Sex Scene for Jack's Big Ass Show 7

Παραπομπές

Εξωτερικοί σύνδεσμοι 
 

Αμερικανοί μοντέλα
Αμερικανίδες ηθοποιοί πορνογραφικών ταινιών
Εθνική Μάλτας (καλαθοσφαίριση γυναικών)

Η εθνική ομάδα καλαθοσφαίρισης γυναικών της Μάλτας αντιπροσωπεύει τη Μάλτα στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Μαλτέζικης Ομοσπονδίας Καλαθοσφαίρισης (Malta Basketball Association).

Συμμετοχή σε διεθνείς διοργανώσεις 
Η Ομοσπονδία Καλαθοσφαίρισης της Μάλτας ιδρύθηκε το Μάρτιο του 1964. Έξι μήνες μετά ένωσε τις δυνάμεις της με την Ολυμπιακή Επιτροπή της Μάλτας, ενώ αποτελεί πλήρες μέλος της FIBA από το 1967.

Επίσημο γυναικείο διασυλλογικό πρωτάθλημα οργανώνεται στη χώρα από το 1973. Η γυναικεία εθνική ομάδα λαμβάνει μέρος τακτικά στο κατώτερο τη τάξει ευρωπαϊκό πρωτάθλημα με την ονομασία «Ευρωπαϊκό Πρωτάθλημα Μικρών Κρατών FIBA» (παλαιότερα «European Promotion Cup» και «Division C»).

Έχει διοργανώσει το θεσμό δύο φορές, το 1996 και το 2006. Σε αυτόν έχει επίσης κατακτήσει δύο χρυσά μετάλλια, κατά τα έτη 2008 και 2010, με τη Ρεμπέκα Θόρεσεν να αποτελεί την παίκτρια που σημείωσε σε αμφότερες τις περιστάσεις τους περισσότερους πόντους.

Κατατάξεις σε διεθνείς διοργανώσεις 

 Πορεία σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA
Ακολουθούν οι τελικές θέσεις κατάταξης της Εθνικής Ομάδας της Μάλτας σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:

 Συμμετοχές σε Ευρωπαϊκά Πρωταθλήματα FIBA [Division B]
Ακολουθούν οι συμμετοχές της Εθνικής Ομάδας της Μάλτας σε Ευρωπαϊκά Πρωταθλήματα FIBA [Division B]:

 Πορεία σε Μεσογειακούς Αγώνες
Ακολουθούν οι τελικές θέσεις κατάταξης της Εθνικής Ομάδας της Μάλτας σε Μεσογειακούς Αγώνες: 

 Πορεία σε Αγώνες Μικρών Κρατών Ευρώπης
Ακολουθούν οι τελικές θέσεις κατάταξης της Εθνικής Ομάδας της Μάλτας σε Αγώνες Μικρών Κρατών Ευρώπης: 

 Πορεία σε Αγώνες της Κοινοπολιτείας
Ακολουθούν οι τελικές θέσεις κατάταξης της Εθνικής Ομάδας της Μάλτας σε Αγώνες της Κοινοπολιτείας:

Δείτε επίσης 
 Εθνική Μάλτας (καλαθοσφαίριση ανδρών)

Παραπομπές

Εξωτερικοί σύνδεσμοι 

 Malta, ιστορικό ανά έτος στον επίσημο ιστότοπο των αρχείων της FIBA. 
 Malta Basketball Association, επίσημος ιστότοπος. 

 

Μαλτα
Γυναικων
Επαγγελματική κάρτα

Οι επαγγελματικές κάρτες χρησιμοποιούνται για να προβάλουν μια επιχείρηση ή ένα άτομο με συγκεκριμένη ειδικότητα. Είναι ένας αποτελεσματικός τρόπος για να δοθούν όλες οι πληροφορίες για έναν επαγγελματία.

Υπάρχουν πολλά μεγέθη για μια επαγγελματική κάρτα, συνήθως όμως έχουν περίπου το μέγεθος μιας πιστωτικής κάρτας, 8,5 Χ 5,5 εκατοστά.

Διαστάσεις
Κυβέρνηση Γεωργίου Παπανδρέου Απριλίου 1944

Η Κυβέρνηση Γεωργίου Παπανδρέου Απριλίου 1944  (Απρίλιος - Μάιος 1944) ήταν η τρίτη εξόριστη (επίσημη) κυβέρνηση της Ελλάδας, - ταυτόχρονα με την κυβέρνηση της Π.Ε.Ε.Α. στην Ελεύθερη Ελλάδα και την κυβέρνηση Ιωάννη Ράλλη στα κατεχόμενα από τους Γερμανούς τμήματα - που διαδέχθηκε την Κυβέρνηση Σοφοκλή Βενιζέλου 1944. 

Η πρωθυπουργοποίηση του Γεωργίου Παπανδρέου, προκειμένου να ηγηθεί του αστικού πολιτικού κόσμου και να διευθύνει τις εργασίες του συνεδρίου του Λιβάνου, ήταν ο κύριος λόγος σχηματισμού αυτής της κυβέρνησης, γι' αυτό εξάλλου δε διέθετε και πλήρες υπουργικό σχήμα.
Οι Άγγλοι, και ιδιαίτερα ο Πρωθυπουργός τους, Ουίνστον Τσώρτσιλ δεν ήταν ευχαριστημένοι με την πρωθυπουργία του Σοφοκλή Βενιζέλου που τον θεωρούσαν "μικρό άνδρα με μεγάλο όνομα", καθώς και περισσότερο "αμερικανόφιλο" παρά "αγγλόφιλο". Γι΄αυτό πίεσαν το βασιλιά Γεώργιο και κατάφεραν να τον αντικαταστήσουν με το Γεώργιο Παπανδρέου, ο οποίος όμως δεν έχαιρε ιδιαίτερης εκτίμησης στους ελληνικούς πολιτικούς κύκλους. <ref>Π. Κανελλόπουλος: «Ημερολόγιο της Κατοχής, 31 Μαρτίου 1942 - 4 Ιανουαρίου 1945», εκδ. "Εστία", 2003. Από το ημερολόγιο αντιγράφουμε: «Είναι περίεργο ότι, ενώ πολιτεύεται ο κύριος Παπανδρέου πάνω από 25 χρόνια και έφτασε στην ηλικία των 58 χρονών, δεν έχει, έξω από την επαρχία του, σχεδόν κανένα οπαδό στην Ελλάδα. Είναι τάχα αυτό δείγμα ηγέτη;» και « ... η ανάρρηση του Παπανδρέου στην Πρωθυπουργία ήταν πρόχειρη και βιαστική... θα παρεξηγηθεί βαθύτατα και θα χει κι εδώ και στην Ελλάδα δυσάρεστες συνέπειες». </ref>
Με το τέλος του συνεδρίου, ο Παπανδρέου υπέβαλε ως όφειλε, την παραίτησή του στο βασιλιά Γεώργιο, ο οποίος όμως του έδωσε αμέσως εντολή σχηματισμού νέας κυβέρνησης και στις 24 Μαΐου 1944 σχημάτισε την επόμενη κυβέρνησή του..

Σύνθεση υπουργικού συμβουλίου

  «Πρωθυπουργός» - («Πρόεδρος του υπουργικού συμβουλίου»): Γεώργιος Παπανδρέου

 «Επί των Εξωτερικών υπουργός»: Γεώργιος Παπανδρέου
 «Επί της Δικαιοσύνης υπουργός» : Γεώργιος Παπανδρέου
 «Επί των Εσωτερικών υπουργός»: 
 «Επί των Οικονομικών υπουργός» : Γεώργιος Παπανδρέου
 «Επί των Οικονομικών υφυπουργός» : Γεώργιος Μαντζαβίνος (από 4 Μαΐου) «Επί των Θρησκευμάτων και Εθνικής παιδείας υπουργός»: 
 «Επί της Εθνικής Οικονομίας υπουργός» : 
 «Επί της Εργασίας υπουργός» : 
 «Επί της Κοινωνικής Πρόνοιας και Αντιλήψεως υπουργός» : 
 «Επί των Στρατιωτικών υπουργός»: Γεώργιος Παπανδρέου
 «Επί των Ναυτικών υπουργός»: 
 «Επί της Αεροπορίας  υπουργός»'': Γεώργιος Παπανδρέου

Παραπομπές

1944 04 26
1944 04 26
Ιστορία της Ελλάδας κατά τον Β΄ Παγκόσμιο Πόλεμο
1944
Μελίσα Λορίν

Η Μελίσα Λορίν είναι Γαλλίδα ηθοποιός και σκηνοθέτις ερωτικών έργων αυστηρώς ακατάλληλων για ανηλίκους.

Βιογραφικά στοιχεία
Γεννήθηκε στις 16 Οκτωβρίου 1984 στην Λα Ροσέλ. Αρχικά σχεδίαζε να γίνει πιλότος ή γιατρός, αλλά αργότερα διδάχτηκε γαστρονομία με πτυχίο. Εργάστηκε ως ζαχαροπλάστις στο φημισμένο ξενοδοχείο Hotel George V. του Παρισιού. Ξεκίνησε την καριέρα της το 2003 αφού διάβασε μια μικρή αγγελία. Πήρε μέρος σε μερικές ταινίες στην Γαλλία, και μετά αποδήμησε στο Λος Άντζελες, όπου υποδύθηκε περισσότερους από 330 ρόλους σκληρού πορνό.

Φιλμογραφία 
 2004: Girlvert 7
 2004: Service Animals 18
 2005: Neo Pornographia
 2006: Fashionistas Safado – The Challenge
 2006: Ass Jazz 3
 2008: Casino – No Limit
 2008: Ritual (Film)
 2008: Evil Anal 7

Βραβεύσεις 
 2007 FICEB Ninfa - Most Original Sex Sequence - Fashionistas Safado - The Challenge
 2007 AVN Award - Best Group Sex Scene - Video - Fashionistas Safado: The Challenge
 2008 AVN Award - Best Threeway Sex Scene - Fashionistas Safado: Berlin

Παραπομπές

Εξωτερικοί σύνδεσμοι 
 

Γάλλοι ηθοποιοί πορνογραφικών ταινιών
Γάλλοι σκηνοθέτες πορνογραφικών ταινιών
Στραπόν

Το στραπόν, είναι ερωτικό βοήθημα. Είναι σχεδιασμένο για την χρήση σε ερωτικά παιχνίδια. Φοριέται σαν σλιπάκι και χρησιμεύει ως πλήρες υποκατάστατο του ανδρικού φαλλού όταν φοριέται από γυναίκες. Χρησιμοποιείται στο λεσβιακό σεξ και όταν ο άνδρας είναι παθητικός σε ετεροφυλικό σεξ.

Διπλό στραπόν
Κάποια στραπόν είναι διπλά, με την έννοια ότι υπάρχει ένα τμήμα που δρα ως υποκατάστατο του ανδρικού φαλλού και ένα άλλο που εισέρχεται στο αιδοίο της χρήστριας ή δονείται. Έτσι κατά τη χρήση αυτού του στραπόν η ικανοποίηση είναι αμοιβαία.

Τριπλό στραπόν

Υπάρχουν ακόμη τα τριπλά στραπόν, τα οποία λειτουργούν με την ίδια αρχή με τα διπλά με τη διαφορά όμως ότι διαθέτουν ένα επιπλέον τμήμα που εισέρχεται στον πρωκτό της χρήστριας.

Παραπομπές

Εξωτερικοί σύνδεσμοι

Ερωτικά βοηθήματα

de:Dildo#Strap-on
Πέτερ Πάνκα

Ο Πέτερ Πάνκα (γερμ. Peter Panka), (1948-2007) υπήρξε Γερμανός πρωτοπόρος της ροκ μουσικής και μέλος του συγκροτήματος Jane.

Βιογραφικά στοιχεία 
Γεννήθηκε στις 3 Μαρτίου 1948 στο Ανόβερο. Από τα 18 του έγινε επαγγελματίας μουσικός της ροκ. Ξεκίνησε την καριέρα του το 1966 ως τραγουδιστής με τους «Justice of Peace». Το 1970 συνάντησε του «Jane». Αργότερα ονόμασε το συγκρότημά του 
Peter Panka’s Jane. Επί 37 χρόνια έπαιξε νταμς για τους «Jane». Απεβίωσε στις 28 Ιουνίου 2007 από καρκίνο του πνεύμονα.

Δισκογραφία

με τους JANE 
 1972 - Together -Brain Metronome
 1973 - Here we are- Brain Metronome
 1974 - Jane III- Brain Metronome
 1975 - Lady- Brain Metronome
 1976 - Fire, Water, Earth and Air - Brain Metronome
 1976 - Live at home- (DoLP)- Brain Metronome
 1977 - Between Heaven and Hell- Brain Metronome
 1978 - Age of madness - Brain Metronome
 1979 - Sign No. 9- Brain Metronome
 1980 - Jane (Maske)- Brain Metronome
 1981 - Germania- Brain Metronome
 1983 - Warlock-Soundtrack zum Rockballet-( feat. Lady Jane)- Lava
 1986 - Beautiful Lady- Sky
 1989 - Live' 88 (Privatpressung-Sky)
 1990 - Live '89- Brain Metronome
 1996 - Resurrection
 2002 - Genuine
 2003 - Shine On
 2006 - Voices 
 2007 - Peter Panka's Jane Live at Metas

με άλλους 
 1980: Τσάρλι Μάουχερ - Performance
 2005: Harrison, Panka & Nadolny - Skin deep

Εξωτερικοί σύνδεσμοι 
 Επίσημη ιστοσελίδα των Jane
 Επίσημη ιστοσελίδα των οπαδών των Jane
 Συνέντευξη με τον Peter Panka το 2005

Γερμανοί μουσικοί
Σουόνσι

Το Σουόνσι (Abertawe «Αμπερτάουε» στα ουαλλικά, Swansea στα αγγλικά) είναι παραθαλάσσια πόλη και νομός στην Ουαλία. Το Σουόνσι βρίσκεται στην αμμώδη νοτιοδυτική ακτή της Ουαλίας. Είχε πληθυσμό 169.880 κατοίκους το 2001 και είναι η δεύτερη πιο πυκνοκατοικημένη πόλη στην Ουαλία μετά το Κάρντιφ. Κατά τη διάρκεια του 19ου αιώνα η βιομηχανική ακμή του Σουόνσι ήταν ένα από τα βασικά κέντρα της παγκόσμιας βιομηχανίας χαλκού.

Ιστορία 

Τα αρχαιολογικά ευρήματα στο Σουόνσι περιορίζονται στην περιοχή της χερσονήσου Γκόουερ, και περιλαμβάνουν αντικείμενα από τη Λίθινη Εποχή την Εποχή του Χαλκού και την Εποχή του Σιδήρου. Οι Ρωμαίοι πέρασαν από την περιοχή, όπως και οι Βίκινγκς.

Το Σουόνσι πιστεύεται ότι αναπτύχθηκε αρχικά ως σημείο εμπορικών συναλλαγών των Βίκινγκς που πιστεύεται ότι είναι αυτοί που ονόμασαν την περιοχή Σουόνσι.

Η αρχαιότερη γνωστή μορφή του σύγχρονου ονόματος είναι Sweynesse, το οποίο χρησιμοποιήθηκε κατά το πρώτο χάρτη που εμφανίζεται κάποια στιγμή μεταξύ 1158-1184 από τον Γουίλιαμ Ντε Νιούμπεργκ, 3ου κόμη του Γουάργουικ. Ο χάρτης έδωσε στο Σουόνσι την ιδιότητα του δήμου. Ένας δεύτερος χάρτης χορηγήθηκε το 1215 από τον βασιλιά Ιωάννη. Σε αυτόν τον χάρτη το όνομα εμφανίζεται ως Sweyneshe.

Παραπομπές

Εξωτερικοί σύνδεσμοι 
 Επίσημη τουριστική ιστοσελίδα του Σουόνσι
Γυναικεία εκσπερμάτιση

Η γυναικεία εκσπερμάτιση είναι η αποβολή ενός παχύρρευστου λευκού υγρού από τους παραουρηθρικούς αδένες ή εμμέσως από τον κόλπο, πριν ή κατά τη διάρκεια ενός οργασμού, που πιθανόν να παράγεται από τους παραουρηθρικούς αδένες ή αλλιώς αδένες του Skene (προφέρεται Σκιν). Σύμφωνα με μία μελέτη του 2011, η γυναικεία εκσπερμάτιση περιέχει κάποια από τα δομικά στοιχεία που περιέχει και το σπέρμα. Τα στοιχεία αυτά περιλαμβάνουν το ειδικό προστατικό αντιγόνο και την όξινη προστατική φωσφατάση. Περιέχει επίσης, μικρές ποσότητες κρεατινίνης και ουρίας, τα κύρια συστατικά των ούρων. Σύμφωνα με μία μελέτη του 2014, η γυναικεία αυτή έκκριση έχει γλυκιά γεύση, καθώς εμπεριέχει φρουκτόζη. Επίσης, δε φαίνεται να έχει κάποια συγκεκριμένη οσμή. 

Αν και πολλοί άνθρωποι χρησιμοποιούν τις φράσεις "γυναικεία εκσπερμάτιση" και "squirting" εναλλακτικά, κάποιες έρευνες υπαινίσσονται πως είναι δύο διαφορετικά πράγματα. Το υγρό που απελευθερώνεται κατά τη διάρκεια του "squirting" είναι στην πραγματικότητα ούρα, αραιωμένα με νερό. Μερικές φορές, εμπεριέχουν μικρές ποσότητες από τα συστατικά του σπέρματος και προέρχονται από την ουροδόχο κύστη.

Παραπομπές 

Γυναικολογία
Γυναίκα και σεξουαλικότητα
Σωματικά υγρά
Εκσπερμάτιση

simple:Ejaculation#Women
Μπράιτον εντ Χόουβ Άλμπιον

Η Μπράιτον εντ Χόουβ Άλμπιον (αγγλικά: Brighton & Hove Albion) είναι ένας ποδοσφαιρικός σύλλογος με έδρα την πόλη Μπράιτον στην νότια Αγγλία. Η ομάδα διεξάγει τους εντός έδρας αγώνες της στο Φάλμερ Στέιντιουμ, χωρητικότητας 30.750 θεατών.

Η Μπράιτον ιδρύθηκε το 1901. Η ομάδα ανέβηκε στην μεγάλη κατηγορία (τότε Φερστ Ντιβίζιον) το 1979 και έμεινε έως το 1983. Το 1983 έφτασε στον τελικό του Κυπέλλου Αγγλίας, αλλά ηττήθηκε από τη Μάντσεστερ Γιουνάιτεντ με 4–0 μετά από επανάληψη του τελικού ο πρώτος έληξε 2–2. Την ίδια περίοδο υποβιβάστηκε από τη Φερστ Ντιβίζιον. Για 4 χρόνια αγωνιζόταν στην Τσάμπιονσιπ, μετά την πρώτη θέση που κατέκτησε στη Λιγκ Ουάν την περίοδο 2010–11. Την περίοδο 2016–17 εξασφάλισε την επιστροφή της στην Πρέμιερ Λιγκ..

Ο σύλλογος έχει κατακτήσει ένα Σούπερ Καπ Αγγλίας,σημερινό Κομιούνιτι Σιλντ τη σεζόν 1910/1911. Ένας από τους πιο γνωστούς ποδοσφαιριστές που αγωνίσθηκαν με τα χρώματα του συλλόγου ήταν ο διεθνής κεντρικός αμυντικός Στιβ Φόστερ.

Παραπομπές

Εξωτερικοί σύνδεσμοι

Αθλητικοί σύλλογοι Αγγλίας
Ιδρύσεις αθλητικών συλλόγων το 1901
Ποδοσφαιρικές ομάδες Αγγλίας
Πώμα πρωκτού

Το πώμα πρωκτού (ή τάπα, αγγλ. Butt-Plug, butt plug, Buttplug, Butt Plug) είναι ερωτικό βοήθημα. Χρησιμοποιείται από άνδρες και γυναίκες.

Μορφή και χρήση 
Διατίθεται σε πολλές μορφές, χρωματισμούς, γεύσεις και διάφορα υλικά, ενώ υπάρχει και φουσκωτό, ή και με δονητή. Η απλούστερη έκδοση έχει γεωμετρικό σχήμα κώνου που ξεκινάει από αμβλεία μύτη, ενώ η διάμετρός του μεγαλώνει σταδιακά, για να μικρύνει και πάλι απότομα σχηματίζοντας μια ενδιάμεση στάση και να καταλήξει σε πλατιά βάση. Διαφέρει ως προς τον δονητή, διότι λόγω της ενδιάμεσης στάσης προσφέρει στατική σταθερότητα κατά την χρήση, ενώ η πλατιά του βάση αποκλείει τον κίνδυνο της εξ ολοκλήρου εισόδου του στον πρωκτό και την απώλειά του μέσα στο έντερο. Η μορφή του μπορεί να είναι περίπλοκη και να είναι φανταστική, ή να μιμείται το ανθρώπινο, ή κάποιο άλλο ζωικό πέος, όπως αυτό της αλεπούς, του αλόγου, λαγού, κλπ.. Τα συνηθέστερα κατασκευαστικά υλικά είναι η σιλικόνη και το ζελέ, τα οποία είναι κατάλληλα για αποφυγή πόνου και τραυματισμού του πρωκτού κατά την είσοδο και την έξοδο. Άλλα υλικά είναι το ατσάλι, ο γρανίτης, και το γυαλί.

Χρήση 

Συνιστάται η χρήση του σε συνδυασμό με προφυλακτικό, ενώ αποφεύγεται ο δανεισμός και η κοινοχρησία, προς αποφυγή μεταδοτικών ασθενειών. Πριν τη χρήση της τάπας συνιστούνται οι ασκήσεις διεύρυνσης του πρωκτού, δηλαδή η προπαρασκευαστική διεύρυνση του κλείστρου για την καλύτερη απόλαυση του πρωκτικού σεξ. Το πώμα τοποθετείται με ελαφρή πίεση στον πισινό και παραμένει εκεί για λίγα λεπτά, επιφέροντας μια κάποια χαλάρωση του σφυκτικού μυός, πριν την διείσδυση του πέους που θα ακολουθήσει. Για την επίτευξη καλύτερου αποτελέσματος υπάρχουν πώματα διαφορετικών διαμέτρων, αλλά και σλιπάκια με ενσωματωμένο πώμα για την διαρκή προπόνηση.

Εκτός από τα τεχνικά υλικά, συχνά χρησιμοποιούνται και πώματα φυσικής προέλευσης, ιδίως από πιπερόριζα (αγγλ. ginger), η οποία είναι εντελώς ακίνδυνη, και προσφέρει πλήρη απόλαυση.

Πηγές 

 Tristan Taormino: The Ultimate Guide to Anal Sex for Women. Cleis Press, 1997, ISBN 1-57344-028-0

Ερωτικά βοηθήματα
Ανρί Λανγκλουά

Ο Ανρί Λανγκλουά (Henri Langlois, 13 Νοεμβρίου 1914 - 13 Ιανουαρίου 1977) ήταν Γάλλος αρχειοθέτης ταινιών και σινεφίλ. Ήταν πρωτοπόρος στη διατήρηση του κινηματογραφικού φιλμ, ενώ έχει αναγνωριστεί ως μία από τις σπουδαιότερες μορφές στην ιστορία του κινηματογράφου. Ο Λανγκλουά ίδρυσε, μαζί με τον Ζωρζ Φρανζού και τον Ζαν Μιτρί τη Γαλλική Ταινιοθήκη, τη μεγαλύτερη συλλογή φιλμ στον κόσμο. Ήταν γνωστός για τις εκκεντρικές του μεθόδους, ενώ επηρέασε ιδιαίτερα τους καλλιτέχνες της Νουβέλ Βαγκ. To 1974 του απονεμήθηκε τιμητικό Όσκαρ για «την αφοσίωσή του στην τέχνη της κινηματογραφικής ταινίας, τις σχετικές του ογκώδεις συνεισφορές στο παρελθόν και την απαρέγκλιτη πίστη του στο μέλλον της».

Καριέρα στην Γαλλική Ταινιοθήκη 
Το 1936 ιδρύθηκε από αυτόν, τον Ζωρζ Φρανζού και τον Ζαν Μιτρί η Γαλλική Ταινιοθήκη. Ο αριθμός των ταινιών στην Γαλλική Πινακοθήκη αυξήθηκε από τις 10 το 1936 στις 60,000 στις αρχές της δεκαετίας του 1970. Πέρα από ταινίες, στη Γαλλική Ταινιοθήκη φιλοξενούνταν κάμερες, προβολείς, κοστούμια και παλιά προγράμματα θεάτρου. Η συλλογή βρισκόταν στο Παλαί ντε Σελό μέχρι το 1997, όταν και το κτήριο καταστράφηκε από πυρκαγιά. Το έργο του Λανγκλουά ενέπνευσε πολλούς σκηνοθέτες της Νουβέλ Βαγκ, όπως τους Φρανσουά Τριφό, Ζαν-Λικ Γκοντάρ, Ζακ Ριβέτ, Κλοντ Σαμπρόλ και Αλέν Ρεσναί. Αυτοί οι σκηνοθέτες ονομάστηκαν «τα παιδιά της Ταινιοθήκης»( les enfants de la cinémathèque). Το 1968, ο Γάλλος υπουργός πολιτισμού Αντρέ Μαλρώ ανακοίνωσε τη διακοπή της χρηματοδότησης της Γαλλικής Ταινιοθήκης από το υπουργείο πολιτισμού. Αυτό σήκωσε θύελλα αντιδράσεων στους ανθρώπους της τέχνης, το οποίο είχε ως αποτέλεσμα στην ανάκληση της απόφασης. 

 

Κινηματογράφος στη Γαλλία
Isuzu Ascender

Το Isuzu Ascender ήταν ένα μεσαίο SUV αυτοκίνητο της ιαπωνικής αυτοκινητοβιομηχανίας Isuzu, αν και ουσιαστικά δεν ήταν ξεχωριστό μοντέλο, αλλά μία παράλληλη έκδοση του αμερικανικού Chevrolet TrailΒlazer και άλλων συγγενικών του μοντέλων, καθώς το 12% της Isuzu ανήκε τότε στον όμιλο της General Motors, έως και την άνοιξη του 2006. Ειδικότερα το Isuzu Ascender, κατασκευαζόταν στις Ηνωμένες Πολιτείες, για τις ανάγκες της αμερικανικής αγοράς, μεταξύ του 2002 και του 2008.

Συγγενικά μοντέλα 

Το Isuzu Ascender εισήχθη μέσα στο 2002, για την σεζόν (model year) του 2003, και αντικατέστησε το ιαπωνικής παραγωγής Isuzu Trooper. Αντιθέτως, το Ascender παραγόταν από τον αμερικανικό όμιλο της General Motors για την Isuzu.

Το αμάξωμα του Ascender ήταν τύπου σκάλας, κοινώς «χτιστό» (σε αντίθεση με το αυτοφερόμενο αμάξωμα, όπως ονομάζεται το ενιαίο δομικό σύνολο). Στα πλαίσια της πολιτικής του ομίλου της General Motors, το Ascender μοιραζόταν το ίδιο σασί και τους ίδιους κινητήρες με πολλά άλλα SUV από άλλες μάρκες και συγκεκριμένα με τα αμερικανικά Chevrolet TrailΒlazer, GMC Envoy, Buick Rainier και Oldsmobile Bravada δεύτερης γενιάς, καθώς και με το σουηδικό Saab 9-7X.

Μια ξεχωριστή ιδιότητα, ωστόσο, του Ascender ήταν ότι αντίθετα με όλα τα άλλα μοντέλα, προσφερόταν αρχικά μόνο σε 7-θέσια εκδοχή αμαξώματος, με 3 σειρές καθισμάτων, βασισμένη στα 7-θέσια Chevrolet TrailBlazer (TrailBlazer EXT) και GMC Envoy (Envoy XL). Στα μέσα του 2004 πάντως, εμφανίστηκε και 5-θέσιο Ascender, με το κοντό μεταξόνιο των αντίστοιχων συγγενικών μοντέλων. Για τον εξωτερικό παρατηρητή, το 7-θέσιο Isuzu Ascender, όπως και τα TrailBlazer EXT και Envoy XL, ξεχωρίζουν εύκολα από τις πίσω πόρτες, οι οποίες έχουν ένα σχεδόν κάθετο τελείωμα. Αντιθέτως, στα μοντέλα της στάνταρ εκδοχής αμαξώματος, οι πίσω πόρτες έχουν καμπυλωτό τελείωμα στο κάτω μέρος τους, καθώς καταλήγουν στα τόξα πάνω από τους πίσω τροχούς, λόγω του κοντύτερου σασί.

Κατά τις δύο τελευταίες σεζόν παραγωγής του μοντέλου, δηλαδή του 2007 και του 2008, η 7-θέσια εκδοχή και ο κινητήρας 5.3 λίτρων V8 δεν προσφέρονταν.

Κινητήρες 

Όλοι οι κινητήρες του Isuzu Ascender ήταν βενζίνης και συνδυάζονταν αποκλειστικά με ένα 4-τάχυτο αυτόματο κιβώτιο:

 LL8 4.2 λίτρα I6 Atlas (2002 - 2008)
 LM4 5.3 λίτρα V8 Vortec (2002 - 2004)
 LH6 5.3 λίτρα V8 Vortec (2005 - 2006), με σύστημα Active Fuel Management.

Εκδόσεις 

Το Isuzu Ascender προσφέρθηκε σε 3 εκδόσεις εξοπλισμού:
 S (βασική)
 LS
 Limited

Τα επίπεδα εξοπλισμού των Ascender ήταν σχεδόν αντίστοιχα με αυτά των εκδόσεων LS, LT και LTZ του Chevrolet TrailBlazer.

Τελική διακοπή 

Το Ascender δεν διατέθηκε ποτέ στον Καναδά, καθώς η Isuzu είχε τότε ακριβώς ανακοινώσει ότι θα αποσυρόταν από την συγκεκριμένη αγορά. Τελικώς, η παραγωγή του μοντέλου έληξε στις 6 Ιουνίου 2008 και δεν αντικαταστάθηκε από την ίδια την Isuzu, λόγω του ότι είχε πρόσφατα ανακοινώσει ότι θα αποσυρόταν και από την αγορά των ΗΠΑ, όπως και έγινε τον Ιανουάριο του 2009.

Αναφορές

Εξωτερικοί σύνδεσμοι 

 2003-2008 Isuzu Ascender review

Αυτοκίνητα SUV
Ascender
Τεχνητό αιδοίο

Το τεχνητό αιδοίο είναι τεχνητή κατασκευή, η οποία βρίσκει εφαρμογή στην 
ερωτική ψυχαγωγία, ενώ χρησιμοποιείται και στην κτηνοτροφία, για την συλλογή ζωικού σπέρματος μέσα στα πλαίσια της βιομηχανοποιημένης τεχνητής γονιμοποίησης.

Ερωτική ψυχαγωγία 
Τεχνητά αιδοία για την  διατίθενται σε διάφορα σχήματα και υλικά, ενίοτε και ηλεκτρικά δονούμενα με μπαταρίες. Η εξωτερική τους εμφάνιση μιμείται τον γυναικείο κόλπο, με ή χωρίς παρθενικό υμένα. Ιδιαίτερη περίπτωση συνιστά το ταξιδιωτικό τεχνητό αιδοίο σε σχήμα κύστης, το οποίο είναι  για την εύκολη μεταφορά, ενώ γεμίζεται με ζεστό νερό πριν χρησιμοποιηθεί. Παρόμοιας κατασκευής είναι και ο τεχνητός πρωκτός, ο οποίος μιμείται το πίσω μέρος του ανθρώπινου σώματος.

Κτηνοτροφία
Το τεχνητό ζωικό αιδοίο προσφέρει ανεκτίμητη βοήθεια στην κτηνοτροφία, αφού χρησιμοποιείται για την συλλογή του ζωικού σπέρματος, το οποίο ακολούθως εκλεπτύνεται και χρησιμοποιείται στην τεχνητή γονιμοποίηση. Κατεξοχήν κλάδοι είναι η εκτροφή ίππων, χοίρων και ταύρων, αλλά και άλλων οικόσιτων ζώων. Το αρσενικό ζώο που προορίζεται ως δότης σπέρματος ερεθίζεται μπροστά στην θέα μιας θελκτικής του συντρόφου, ενώ παράλληλα το πέος του παραπέμπεται στην είσοδο τεχνητού αιδοίου, το οποίο καταλήγει σε δοχείο συλλογής του σπέρματος.

Παραπομπές 

Ερωτικά βοηθήματα